Diari Oficial de la Generalitat Valenciana


Sumari del DOGV 5448, del 12-02-2007 (2007/1006)

RESOLUCIÓ del rector de la Universitat Politècnica de València, de data 11 d'octubre del 2006, per la que accepta la transmissió de la titularitat per part de l'Excm. Ajuntament de Gandia a favor de la Universitat Politècnica de Valencia.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5448

Data del DOGV
:   12-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1006


Data del document
:   11-10-2006

Organisme emissor
:   Universitat Politècnica de València

Tipus de document
:   Resolució

Descriptors 

:   * Gandia
    * transmissió de la propietat
    * propietat immobiliària

Vista la sol·licitud formulada l'11 d'abril de 2003 pel director de l'Escola Politècnica Superior de Gandia per la qual sol·licita a l'Ajuntament d'aquesta ciutat la cessió de dos solars de 7.000 m² i de 5.159 m² a favor de la Universitat Politècnica de València per a construir les instal·lacions necessàries per a acollir les ampliacions d'estudis universitaris a la ciutat, especialment referents a un centre de documentació que incloga biblioteca, hemeroteca, videoteca, etc., així com aparcaments.  
Vist l'acord de l'Ajuntament en ple de Gandia del 7 de maig de 2003, pel qual es cedeixen gratuïtament a favor de la Universitat Politècnica de València els terrenys de dotació situats al sector Universitat que més endavant es descriuran, de 12.158 m² de superfície total, amb subjecció a les condicions següents:  
A) Els terrenys objecte de la cessió han de mantenir la naturalesa, destinació i funció que la legislació urbanística assigna als terrenys de dotació i, en tot cas, les construccions, instal·lacions i usos que s'hi establisquen han de ser compartits per l'Ajuntament i, si s'escau, pels veïns en les condicions que convinguen la corporació municipal i la Universitat.   
B) Els terrenys de dotació que es cedeixen han de mantenir la condició de béns demanials adscrits als usos enumerats en el dispositiu anterior o a uns altres que de mutu acord es puguen concertar conformement a la legalitat.   
C) La cessió se sotmet a la condició resolutòria de reversió dels terrenys a l'Ajuntament en cas d'extinció dels usos als quals aquests s'adscriuen.   
D) Les condicions anteriors s'han de concretar o desenvolupar, si s'escau, mitjançant pactes bilaterals entre cedent i cessionari.  
Les parcel·les objecte de cessió són les següents:  
Situació, descripció i límits: equipament i límit nord: zona verda, sud: vial, est: dotació municipal i oest: vial.  
Superfície en metres quadrats: 7.000 m².  
Classe de bé i destinació: bé de domini i ús públic, adscrit al servei públic d'equipament, transferible a favor d'institucions públiques estatals, autonòmiques o locals. Manté la condició de demanial amb adscripció a l'ús d'equipament o altres de servei públic que de mutu acord es concerten i subjectes a condició resolutòria de reversió en el cas d'extinció de l'ús al qual s'adscriu.   
Titular: Ajuntament de Gandia.  
Consta inscrita a favor de l'Ajuntament de Gandia en ple domini en el tom 1.922, llibre 1.150, foli 168, finca 79.379, al Registre de la Propietat, número 4, de Gandia i la seva referència cadastral és 550202 YJ4250S 8330 CN.  
Situació, descripció i límits: dotació municipal (?), de forma regular, límit nord: vial, sud: equipament docent, est: vial i oest: zona verda.  
Superfície en metres quadrats: 5.158 m².  
Classe de bé i destinació: bé de domini i ús públic, adscrit al servei públic d'equipament, transferible a favor d'institucions públiques estatals, autonòmiques o locals. Manté la condició de demanial amb adscripció a l'ús d'equipament o altres de servei públic que de mutu acord es concerten i subjectes a condició resolutòria de reversió en el cas d'extinció de l'ús al qual s'adscriu.  
Titular: Ajuntament de Gandia.  
Consta inscrita a favor de l'Ajuntament de Gandia en ple domini en el tom 1.922, llibre 1.150, foli 170, finca 79.381, al Registre de la Propietat, número 4, de Gandia i la seva referència cadastral és 550201 YJ4250S 4011 IC.  
 Els termes d'aquesta cessió van ser aclarits per acord de la Junta de Govern Local de 20 de juny de 2005, l'apartat primer del qual diu: "Primer: aclarir els termes de la cessió de terrenys aprovada pel Ple de la corporació, en sessió realitzada el dia 7 de maig de 2003, entenent aquesta com una transmissió a favor de la Universitat Politècnica de València de la titularitat de les dues parcel·les de dotació situades al sector Universitat, descrites en l'acord plenari esmentat".  
Atès el que disposa l'article 44.2 de la Llei 14/2003, de 10 d'abril, de patrimoni de la Generalitat Valenciana, per a ser vàlida aquesta cessió administrativa de béns immobles ha de ser acceptada per la Universitat i l'acceptació ha de notificar-se a l'administració cedent i publicar-se en el Diari Oficial de la Generalitat Valenciana.  
 La cessió proposada va ser aprovada pel consell de govern provisional de la Universitat Politècnica de València el 29 de setembre de 2005, si bé la condicionava a la subscripció prèvia d'un conveni amb l'Ajuntament de Gandia, que s'ha produït el dia 11 d'abril de 2006.  
 D'acord amb el que disposa l'article 3.s de la Llei 2/2003, de 28 de gener, de la Generalitat, de consells socials de les universitats públiques valencianes, el Consell Social en sessió del 10 de juliol de 2006 va autoritzar l'acceptació de la transmissió per l'Ajuntament de Gandia de la titularitat d'aquestes parcel·les a favor de la Universitat Politècnica de València.  
Segons disposa l'article 55.d dels Estatuts de la Universitat Politècnica de València, aprovats pel Decret 253/2003, de 19 de desembre, de la Generalitat Valenciana, correspon al rector adquirir béns immobles en nom i representació de la Universitat.  
 Per tot l'exposat, resolc:   
1. Acceptar la transmissió de la titularitat per part de l'Ajuntament de Gandia a favor de la Universitat Politècnica de València dels 12.518 m² de terrenys de dotació anteriorment descrits en les condicions fixades en el punt 4.2 de l'acord de 7 de maig de 2003 d'aquest ajuntament.  
 Les parcel·les s'accepten lliures de càrregues i gravàmens (excepte el dret de reversió de les parcel·les si no es destinen a l'ús públic al qual s'adscriuen).  
2. Les parcel·les afectades han d'incorporar-se a l'Inventari General de Béns i Drets de la Universitat Politècnica de València, en concepte de bé de domini públic afecte al servei públic, i inscriure's a nom de la Universitat Politècnica de València en el Registre de la Propietat.  
3. Notificar aquest acord a l'Ajuntament de Gandia.  
4. Publicar el present acord en el Diari Oficial de la Generalitat Valenciana.   
València, 11 de octubre de 2006,.- El rector: Juan Juliá Igual.